CELEX: 32012R0333
Language: et
Date: 2012-04-19 00:00:00
Title: Komisjoni rakendusmäärus (EL) nr 333/2012, 19. aprill 2012 , milles käsitletakse kaaliumdiformiaadist saadud valmistise lubamist kõigi loomaliikide söödalisandina ning millega muudetakse määrust (EÜ) nr 492/2006  EMPs kohaldatav tekst

20.4.2012   
            
            
               ET
            
            
               Euroopa Liidu Teataja
            
            
               L 108/3
            
         KOMISJONI RAKENDUSMÄÄRUS (EL) nr 333/2012,
   19. aprill 2012,
   milles käsitletakse kaaliumdiformiaadist saadud valmistise lubamist kõigi loomaliikide söödalisandina ning millega muudetakse määrust (EÜ) nr 492/2006
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.
            
         
               (2)
            
            
               Komisjoni määrusega (EÜ) nr 492/2006 (3) anti direktiivi 70/524/EMÜ kohaselt tähtajatu luba kaaliumdiformiaadi (CASi nr 20642-05–1) söödalisandina kasutamiseks kõigi loomaliikide puhul. Vastavalt määruse (EÜ) nr 1831/2003 artikli 10 lõikele 1 kanti see söödalisand hiljem ühenduse söödalisandite registrisse kui olemasolev toode.
            
         
               (3)
            
            
               Määruse (EÜ) nr 1831/2003 artikli 10 lõike 2 alusel ja koostoimes nimetatud määruse artikliga 7 esitati taotlus, milles sooviti, et kaaliumdiformiaadi kui kõikide loomaliikide söödalisandi suhtes tehtaks ümberhindamine ning et kõnealune söödalisand klassifitseeritaks söödalisandite kategooriasse „tehnoloogilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) otsustas 13. detsembri 2011. aasta arvamuses, (4) et kavandatud kasutustingimustes ei mõju kaaliumdiformiaat kahjulikult loomade ja inimeste tervisele ega keskkonnale ning et see söödalisand on tõhus vahend toore kala ja kala kõrvalsaaduste säilivusaja pikendamiseks. Toiduohutusamet järeldas, et probleeme ohutusega ei teki, kui asjakohased kaitsemeetmed on võetud. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödalisandi analüüsimeetodi kohta söödas.
            
         
               (5)
            
            
               Kaaliumdiformiaadi hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
            
         
               (6)
            
            
               Kuna käesoleva määrusega antakse uus luba, tuleb määruse (EÜ) nr 492/2006 artikkel 3 ja III lisa välja jätta.
            
         
               (7)
            
            
               Kuna loatingimuste muutmine ei ole seotud ohutusnõuetega, on asjakohane näha ette üleminekuperiood, mille jooksul võib ära kasutada olemasolevad eelsegud ja segasööda, mis sisaldavad kõnealust valmistist, mille kasutamine on lubatud määrusega (EÜ) nr 492/2006.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „tehnoloogilised lisandid” ja funktsionaalrühma „säilitusained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 492/2006 artikkel 3 ja III lisa jäetakse välja.
   Artikkel 3
   Kaaliumdiformiaati sisaldavaid eelsegusid ja segasöötasid, mis on märgistatud vastavalt direktiivi 70/524/EMÜ nõuetele enne käesoleva määruse jõustumist ja mis on lubatud määrusega (EÜ) nr 492/2006, võib jätkuvalt turule viia ja kasutada seni, kuni varusid jätkub.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. aprill 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  ELT L 89, 28.3.2006, lk 6.
   
      (4)  EFSA Journal 2012; 10(1):2530.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Milligrammi toimeainet 12 % niiskusesisaldusega täissööda kilogrammi kohta
               
            
                  
                     Tehnoloogiliste lisandite kategooria. Funktsionaalrühm: säilitusained
                  
               
            
                  1a237a
               
               
                  —
               
               
                  Kaaliumdiformiaat
               
               
                  
                               
                           
                           
                              
                                 Söödalisandi koostis:
                              
                              
                                           
                                       
                                       
                                          Kaaliumdiformiaat: 50 ± 5 %,
                                       
                                    
                                           
                                       
                                       
                                          Vesi: 50 ± 5 %.
                                       
                                    
                        
                               
                           
                           
                              
                                 Toimeaine kirjeldus
                              
                              Kaaliumdiformiaat
                              CASi nr 20642-05–1
                              C2H3O4K
                              Valmistatud keemilise sünteesi teel
                           
                        
                               
                           
                           
                              
                                 Analüüsimeetod
                                  (1)
                              
                              
                                           
                                       
                                       
                                          Kaaliumi määramine söödalisandis:
                                          EN ISO 6869: aatomabsorptsioonspektroskoopia (AAS) või EN 15510: aatomiemissioonspektroskoopiline induktiivsidestatud plasma (ICP-AES) meetod
                                       
                                    
                                           
                                       
                                       
                                          Kogu formiaadi määramine söödalisandis: EN 15909: pöördfaasiline kõrgsurve-vedelikkromatograafia ultraviolettdetektoriga (HPLC-UV)
                                          Kogu formiaadi määramine eelsegudes ja söödas:
                                          Iooneksklusiooni-kõrgsurve-vedelikkromatograafia ultraviolett- või murdumisnäitajadetektoriga (HPLC-UV/RI) või elektrijuhitavusdetektoriga ioonkromatograafia (IC-ECD).
                                       
                                    
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Lubatud kasutada ainult söödaks ettenähtud toore kala ja kala kõrvalsaaduste puhul; kaaliumdiformiaadi kui toimeaine suurim sisaldus on 9 000 mg toore kala kg kohta
                           
                        
                              2.
                           
                           
                              Seasöödas kasutamisel ei tohi kaaliumdiformiaadi sisaldus eri söötade segus ületada suurimat lubatavat taset 18 000 mg täissööda kg kohta võõrutatud põrsaste puhul ja 12 000 mg täissööda kg kohta emiste ja nuumsigade puhul.
                           
                        
                              3.
                           
                           
                              Kasutusjuhendisse tuleb märkida:
                              „Samaaegne kasutamine koos muude orgaaniliste hapetega ja maksimaalses lubatud koguses võib olla vastunäidustatud.”
                           
                        
                              4.
                           
                           
                              
                                 „Kasutajate ohutus: käitlemisel kasutada respiraatorit, kaitseprille ja kaitsekindaid.”
                              
                           
                        
               
                  11. mai 2022
               
            
         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx